Franse ondersoek Germanwings-kajuit se sluitmeganisme – praag.co.za — 20 jaar jonk!
BEA probeer om die geskiedenis van die vlug te herkonstruktureer van die stuurkajuit se stemopnemer, een van die twee vlugopnemers wat dusver gevind is. Die tweede vlugopnemer, die vlugdata-opnemer, word steeds vermis.
“Die veiligheidsonder­soek sal fokus op die stuurkajuitdeur se sluitmeganisme en stuur­kajuittoegang- en uitgangprosedures, asook die kriteria en prosedures om spesifieke psigologiese profiele op te spoor,” het die BEA in ’n verklaring gesê.
Volgens Franse aanklaers het die medevlieënier, Andreas Lubitz, met opset die vliegtuig in die berg in­gevlieg nadat hy die kaptein uit die kajuit gesluit het. Lufthansa is die moedermaatskappy van Germanwings.
Duitse aanklaers sê Lubitz was onder behandeling van sielkundiges en neuroloë. Hy het siektebriewe wat hom ongeskik verklaar het vir vlieg, glo opgeskeur.
Internasionale lugdienste het intussen ‘n minimum van twee mense in die stuurkajuit as ’n tussentydse maat­reël geïmplementeer. Lufthansa is genoop om ’n nuwe pos van groepveiligheidsvlieë­nier te skep.
Die Europese versekeringsreus Allianz sal die skadevergoeding vir die ramp dek.
Skrywer praagGepubliseer op 1 April 2015 Kategorieë Internasionale nuus, NuusSleutelwoord Allianz, BEA, Duitsland, Germanwings, Lufthansa, stuurkajuit
Vorige Vorige artikel: ‘Alle blanke monumente teen 1 Mei verwyder’ – ANC
Volgende Volgende artikel: Tolgeld 3 keer duurder vir Wes-Kaap as Gauteng